23 अक्षांश दक्षिण
23 अक्षांश दक्षिण (23rd parallel south) पृथ्वी की भूमध्यरेखा के दक्षिण में 23 अक्षांश पर स्थित अक्षांश वृत्त है। यह काल्पनिक रेखा हिन्द महासागर, प्रशांत महासागर व अटलांटिक महासागर के दक्षिणी भाग और दक्षिण अमेरिका, ओशिआनिया (ऑस्ट्रेलिया) व अफ़्रीका के भूमीय क्षेत्रों से निकलती है। यह मकर रेखा (ट्रॉपिक ऑफ़ कैप्रिकॉर्न) से लगभग 50 किमी उत्तर में समानांतर चलती है।
अक्षांश रेखाएँ
भूगोल में किसी स्थान की स्थिति को बताने के लिए उस स्थान का अक्षांश (latitude) तथा देशांतर (longitude) बताया जाता है। किसी स्थान का अक्षांश, धरातल पर उस स्थान की 'उत्तर-दक्षिण स्थिति' को बताता है। उत्तरी और दक्षिणी ध्रुवों का अक्षांश क्रमशः ९० डिग्री उत्तर तथा ९० डिग्री दक्षिण होता है।